钦定古今图书集成/明伦汇编/闺媛典/第224卷 > 杨时雍妻施氏〈赵氏张氏附〉
## 钦定古今图书集成/明伦汇编/闺媛典/第224卷 > 杨时雍妻施氏〈赵氏张氏附〉

按《大理府志》：“施氏，杨时雍妻，鋋伯祖母也。雍早没于
官，施扶柩归葬，孀居四十年，志操坚定。亲戚以其少
而无子，怂恿改适，遂以刀截发，卒守志终身。鋋祖母
赵氏，夫早亡，欲自鸩以殉。族姻劝之曰：‘四孤皆幼，汝
死谁为鞠之’？乃矢志无他，训诸子成立。鋋叔祖母张
氏，亦早寡，其母迫再嫁，闭户自缢。诸亲先后破户入”
救之，得不死。抚遗孤宗白成立。有司上其事，诏旌杨
氏“三节”之门。